Yosué á ngānɔŋ ńnam ósə̄ ví nâ: ǹkǒl, Négev ásə, ǹnam ósə yǎ Goshɛn, ai edzəgəze, Araba, ǹkǒl Ísraɛ̂l ai edzəgəze dzíé. 17A tádigi á ǹkǒl Halag yā wábɛ́d ḿfág yǎ Séîr a kələ kwí á Baal ­Gad, á ḿbīgīlí yā Libáŋ á ńkǒl Hermon á sí, a ngáman bɔ́ bi, á mǎn fə̄ bɔ́ wé bɔ́ bə́sə. 18Yosué á ngālúman ai míńkúkúmá mi abuí mə́lú. 19Tísɔn ziŋ yā ndzí kig bɔ ekom miǹkɔ́bɔ ai bɔ́n bə́ Ísraɛ̂l, səsalá hə bə Hitít yā bə́ ngábə́ tɔá á Gabaóŋ. Bə́tísɔn bə́sə bəvɔ́g, bə́ ngánɔŋ bə́sə hə á bītá á yōb. 20Amú Ńtondôbə a ngávâŋ bɔ́ lə́dě mīńnə́m[1] nə́ mí bɔ alɛ̌d nə́ bə́ lúmán ai Ísraɛ̂l, nə́ bə́ ndámān bɔ́, bə́ bɔ təge ai bidzǔgá, hə nâ bə́ man bɔ́ tyé á sí anə́ ḿból Ńtondôbə a ngábéndē Mósɛs.